- Hindi News
- National
- अन्याय और अनीति उपार्जित धन दस वर्ष से ज्यादा नहीं चलता: अाचार्य आर्जव सागर
अन्याय और अनीति उपार्जित धन दस वर्ष से ज्यादा नहीं चलता: अाचार्य आर्जव सागर
जीवन में शांति का सबसे बडा़ उपाय त्याग है त्याग के बिना जीवन में शांति नहीं, जो त्याग करता है उसे समाज ऊपर बिठाती है, त्याग में ही शक्ति है, जो जिनता त्याग करता उतना ऊपर उठता जाता है, जो जितना जोड़ता है जो नीचे जाता रहता है। जिसका मन त्याग, अहिंसा, संयम में लगा है उसे देवता भी नमन करते हैं। जब अज्ञान रूपी अंधकार जगत में फैला रहता है उसे विद्वान ज्ञान से दूर करते हैं। ये उदगार आचार्य आर्जव सागर जी महाराज ने उमा मिस्त्री की तलैया में चल रहे 1008 श्री मज्जिनेंद्र पंचकल्याणक महोत्सव में अपने मंगल प्रवचन में कहे।
आचार्य श्री ने जयपुर के दीवान जी की अहिंसा की प्रभावना की कहानी सुनाते हुए कहा कि एक बार राजा ने अहिंसक दीवान अमरचंद से शिकार खेलने के लिए चलने को कहा तो उन्होंने कहा कि मैं अहिंसक हूं शिकार नहीं करता राजा के ज्यादा जोर डालने पर वे साथ चले गए जहां राजा को एक भी शिकार जंगल में नहीं मिला तब राजा ने उनसे हिरणो को झुंड को रोकने के लिए कहा और दीवान जी ने उनका शिकार न करने की बात कह कर हिरणो से निवेदन किया और वे रूक गए। दीवान जी ने राजा को शाकाहारी बनने के लिए प्रेरित किया लेकिन राजा ने कहा कि क्या शेर शाकाहारी भोजन कर सकता है दीवान जी ने शेर को जलेबी खिलाने के लिए कहा। एक पिंजरे में शेर था दीवान जी उसे जलेबी खिलाने के लिए पिंजरे के अंदर चले गए शेर ने जलेबी खाई उन्हें कोई नुकसान नहीं पहुंचाया और जलेबी खाने लगा इससे राजा बहुत प्रभावित हुआ और वह उस दिन से शाहाकारी बन गया। आचार्य श्री ने कहा कि अन्याय और अनिति उपार्जित धन 10 वर्ष से ज्यादा नहीं चलता यदि रहेगा, तो मूल भी साथ ले जाएगा।
तप कल्याणक मनाया गया
पंच कल्याणक में तप कल्याणक मनाया गया। महाराज आदिकुमार की विवाह के बाद उनकी ब्राम्ही और सुंदरी दो बेटियां हुई उनके शिक्षित और संस्कारित किया। सामान्य जनता को उन्होंने असि, मसी आदि पर कार्यो की शिक्षा दी। उसके बाद सैकडो वर्षों तक राज्य करते हुए राजा आदिकुमार को वैराग्य उत्पन्न हो जाता है वे दीक्षा लेकर मुनि अवस्था में तपक करने के लिए वन में चले जाते हैं इसके पूर्व निलंचला का नृत्य होता है। देवो और इंद्रो में आदिश्वर कुमार पालकी उठाने के लिए होड लग जाती है किंतु विजय मनुष्यों की होती है क्योंकि वे संयम को ग्रहण कर सकते हैं। पंचकल्याणक में 2 मार्च को ज्ञान कल्याणक मनाया जाएगा। सुनील बेजीटेरियन ने बताया मुनि ऋषभ सागर जी की आहारचर्या संपन्न होगी। राजा श्रेयांस और राजा सोम के यहा पडगाहन होगा।
tgl_Latn sot_Latn hin_Deva hin_Deva hin_Deva hin_Deva mai_Deva hin_Deva